Munich (filma)

Munich Steven Spielberg estatubatuar zinema zuzendariaren 2005eko historia-drama filma da. George Jonas hungariar idazle, olerkari eta kazetariaren Vengeance: The True Story of an Israeli Counter-Terrorist Team liburuan oinarrituta dago: liburu hartan, 1972ko Municheko sarraskiaren ondoko gertakariak kontatzen dira. Filmean aktoreok antzeztu zuten: Eric Bana, Daniel Craig, Ciarán Hinds, Mathieu Kassovitz, Hanns Zischler eta Geoffrey Rush.

Oscar Sarietarako bost izendapen jaso zituen, nahiz eta bat bera ere ez irabazi.

 Argumentua 
Filmak 1972ko Udako Olinpiar jokoetan jazotako Municheko sarraskiaren ondorengo gertakariak kontatzen ditu. Irail Beltza palestinar talde armatuak israeldar olinpiar taldeko hamaika atleta israeldar eta alemaniar polizia bat hil ostean, Israelgo gobernuak, mendeku gisa, Mossadeko Avner (Eric Bana) israeldar agente sekretuari hamaika palestinar hiltzeko agindu dio, haietako batzuk israeldar atleta haiek hil zituen Irail Beltza taldeko kideak zirenak. Misio horretarako, Avnerrek bere emazte haurduna laga eta nortasunez aldatu behar du, bai eta Mossaden arabera sarraski horretako arduradunak zirenak topatu ere. Betebehar horretan, laguntzaileak ditu: Steve (Daniel Craig), jatorri judua duen hegoafrikarra; Carl (Ciarán Hinds), ekintza bakoitzaren ondorengo garbiketa arduraduna; Hans (Hanns Zischler), alemaniar iruzurgile trebea; eta Robert (Mathieu Kassovitz), lehergailugile bilakatu berri den belgikar jostailugilea.

 Aktoreak 
 Eric Bana: Avner.
 Daniel Craig: Steve.
 Ciarán Hinds: Carl.
 Omar Metwally: Ali.
 Mathieu Kassovitz: Robert.
 Hanns Zischler: Hans.
 Ayelet Zurer: Daphna Kaufman.
 Geoffrey Rush: Ephraim, Mossadeko ofiziala.
 Gila Almagor: Avnerren ama.
 Karim Saleh: Issa – Luttif Afif.
 Michael Lonsdale: Papa.
 Mathieu Amalric: Louis, Paparen semea.
 Ziad Adwan: Kamal Adwan.
 Moritz Bleibtreu: Andreas.
 Valeria Bruni Tedeschi: Sylvie.
 Meret Becker: Yvonne.
 Jonathan Avigdori: Gad Tsabari
 Marie-Josée Croze: Jeanette.
 Lynn Cohen: Golda Meir.

 Kanpo estekak 
 Munich filmaren IMDBko fitxa irakurgai 
 Filmaren webgunea 

Kategoria:Steven Spielbergek zuzendutako filmak
Kategoria:Ameriketako Estatu Batuetako film dramatikoak
Kategoria:1972an girotutako filmak
Kategoria:Thrillerrak
Kategoria:Mossadi buruzko filmak
Kategoria:Aireportuetan girotutako filmak
Kategoria:Hebreerazko filmak
Kategoria:Arabierazko filmak
Kategoria:Liburuetan oinarritutako filmak
Kategoria:John Williamsen soinu bandadun filmak
Kategoria:2005eko filmak
Kategoria:Libanon girotutako filmak
Kategoria:Munichen girotutako filmak
Kategoria:Brooklynen girotutako filmak
Kategoria:Queensen girotutako filmak
Kategoria:Zipren girotutako filmak
Kategoria:Terrorismoari buruzko filmak